ক্রিকেটে গড়াপেটা কি ফৌজদারি অপরাধ? সুপ্রিম কোর্টে শুনানি

ওয়েবডেস্ক: ক্রিকেটের (Cricket) ম্যাচ গড়াপেটা কি ফৌজদারি অপরাধ? বিচার করতে চলেছে সুপ্রিম কোর্ট (Supreme Court) । ক্রিকেট ম্যাচ গড়াপেটার অভিযোগে জালিয়াতি ও অপরাধমূলক চক্রান্তের অভিযোগ এনেছিল কর্নাটক (Karnataka) সরকার। কর্নাটক হাইকোর্টে সেই অভিযোগ খারিজ হয়ে যায়। এরপর রাজ্য সরকার সুপ্রিম কোর্টে যায়। আইনজীবী শিভম সিংকে আদালত বান্ধব নিয়োগ বিচারপতি সূর্য কান্ত ও বিচারপতি কোটেশ্বর সিং-এর। শুনানি হবে ২২ জুলাই।

কর্নাটকের প্রাক্তন রঞ্জি অধিনায়ক এবং ইন্ডিয়ান প্রিমিয়ার লিগে ডেকান চার্জার্স এবং মুম্বাই ইন্ডিয়ান্সে খেলা সিএম গৌতম, রয়েল চ্যালেঞ্জার্স বেঙ্গালুরুর হয়ে খেলা আবরার কাজী ও অন্যান্যদের বিরুদ্ধে কয়েক বছর আগে পুলিশের এমন অভিযোগ দায়ের। কর্নাটক প্রিমিয়ার লিগের ২০১৮ সালের ম্যাচ গড়াপেটা সূত্রে অভিযোগ।

এটা সত্যি। সাধারণের মনে এমন অভিযোগে এটা মনে হতে পারে যে অভিযুক্তরা ক্রীড়া প্রেমীদের সঙ্গে জালিয়াতি করেছেন। কিন্তু সাধারণের অনুভূতি কোনও অপরাধ নির্ণয় করে না। ম্যাচ গড়াপেটা অসততা, শৃঙ্খলাহীনতা এবং খেলোয়াড়দের দুর্নীতি হিসেবে চিহ্নিত হতে পারে। সেক্ষেত্রে ভারতীয় ক্রিকেট কন্ট্রোল বোর্ড খেলোয়াড়দের জন্য যে আচরণবিধি তৈরি করেছে, সেই মতো এমন অভিযোগে খেলোয়াড়দের বিরুদ্ধে সেই আচরণবিধি ভঙ্গের অভিযোগ আনতে পারে কেবলমাত্র বোর্ড। এমন যুক্তি দিয়ে অভিযোগ খারিজ কর্নাটক হাইকোর্টের।